OpenLLM-France/wikimedia huggingface dataset:
# Jean Gachet

Jean Gachet (Saint-Étienne, 2 de juny de 1894 - Saint-Étienne, 4 de febrer de 1968) va ser un boxejador francès que va competir en els anys posteriors a la Primera Guerra Mundial.
El 1920 va prendre part en els Jocs Olímpics d'Anvers, on guanyà la medalla de plata de la categoria del pes ploma, del programa de boxa. Gachet va perdre la final contra el seu compatriota Paul Fritsch.
El 1919 i 1920 fou campió nacional del pes ploma. En acabar els Jocs passà a lluitar com a professional, amb un balanç de 30 victòries en 40 combats.

## Referències

* 1 2 «Jean Gachet Olympic Results». sports-reference.com. Arxivat de l'original el 4 de novembre 2012. [Consulta: 9 setembre 2017].
# Frankenstein (desambiguació)

«Frankenstein» té aquests significats:
* Literatura: Frankenstein o el Prometeu modern (més coneguda com a Frankenstein), novel·la escrita per Mary Shelley publicada el 1818
* Cinema:
** Frankenstein (pel·lícula de 1910), dirigida per J. Searle Dawley i basada en la novel·la de Mary Shelley
** Frankenstein (pel·lícula de 1931), dirigida per James Whale i basada en la novel·la de Mary Shelley
** Frankenstein i l'home llop, pel·lícula dirigida per Roy William Neill el 1942
** La maledicció de Frankenstein, pel·lícula dirigida per Terence Fisher el 1957
** Frankenstein va crear la dona, pel·lícula dirigida per Terence Fisher el 1967
** El jove Frankenstein, pel·lícula escrita per Gene Wilder i dirigida per Mel Brooks el 1974
** Frankenstein desencadenat, pel·lícula dirigida per Roger Corman el 1990
** Frankenstein (telefilm), telefilm de 1992 dirigit per David Wickes
** Frankenstein de Mary Shelley, pel·lícula de 1994 dirigida per Kenneth Branagh i basada en la novel·la de Mary Shelley
** Frankenstein (pel·lícula de 2004), dirigida per Marcus Nispel i basada en la novel·la de Mary Shelley
** Frankenstein (pel·lícula de 2015), dirigida per Bernard Rose i basada en la novel·la de Mary Shelley
* Musical: Young Frankenstein (musical), estrenat a Broadway el 2007 i basat en l'obra de Mary Shelley
# 46 de Capricorn

46 de Capricorn (46 Capricorni) és un estel de magnitud aparent +5,09 situat a la constel·lació de Capricorn. Encara que no té nom propi habitual, formava —al costat de ξ Aquarii i Sadalsuud (β Aquarii)— la vint-i-dosena mansió lunar àrab, també anomenada Sadalsuud.
46 de Capricorn és una supergegant groga de tipus espectral G8Iab —abans catalogada com a gegant G8II-III— amb una temperatura efectiva entre 4.600 K i 4.815 K. La seva lluminositat és 627 vegades superior a la del Sol i posseeix un diàmetre 25 vegades més gran que el diàmetre solar. Gira sobre si mateixa amb una velocitat de rotació projectada de 3,75 km/s.
46 de Capricorn té una massa aproximada entre 4 i 5 masses solars. La seua metal·licitat —abundància relativa d'elements més pesants que l'heli en un estel— és menor que la solar en un 35% ([Fe/H] = -0,19). Un estudi comparatiu entre més de 600 gegant lluminoses reflecteix que el seu contingut de liti és elevat per a un estel de les seves característiques (log$_є$[Li] = 0,80). S'hi troba aproximadament a 783 anys llum del sistema solar.

## Referències

* ↑ Afirmat a: Michigan catalogue of two-dimensional spectral types for the HD Stars, Vol. 5. Indicat a la font segons: SIMBAD. Llengua del terme, de l'obra o del nom: anglès. Data de publicació: 1999.
* 1 2 3 4 5 6 Afirmat a: Gaia Early Data Release 3. Indicat a la font segons: SIMBAD. Llengua del terme, de l'obra o del nom: anglès. Data de publicació: 3 desembre 2020.
* ↑ Ulrich Bastian «catàleg Tycho-2». Astronomy and Astrophysics, 3-2000, pàg. L27-L30.
* 1 2 3 «Parameters and abundances in luminous stars» (en anglès). Astronomical Journal, 6, 02-05-2014, pàg. 137. DOI: 10.1088/0004-6256/147/6/137.
* ↑ Afirmat a: Catàleg de velocitats rotacionals dels estels. Indicat a la font segons: SIMBAD. Llengua del terme, de l'obra o del nom: anglès. Data de publicació: juny 1970.
* ↑ Afirmat a: Gaia Data Release 2. Indicat a la font segons: SIMBAD. Llengua del terme, de l'obra o del nom: anglès. Data de publicació: 25 abril 2018.
* ↑ «c Cap -- Star» (en anglès). SIMBAD (Centre de Dades astronòmiques d'Estrasburg). [Consulta: 11 març 2021].
* ↑ Allen, Richard Hinckley. «Aquarius». A: Courier Dover Publications. Star Names — Their Lore and Meaning (en anglès), 1889, p. 563. ISBN 0-486-21079-0.
* 1 2 Hohle, M. M.; Neuhäuser, R.; Schutz, B. F. «Masses and luminosities of O- and B-type stars and red supergiants». Astronomische Nachrichten, 331, 4, 2010. p. 349.
* ↑ 46 Capricorni Arxivat 2013-06-21 a Wayback Machine. (The Bright Star Catalogue)
* 1 2 Hekker, S.; Meléndez, J. «Precise radial velocities of giant stars. III. Spectroscopic stellar parameters». Astronomy and Astrophysics, 475, 3, 2007. pp. 1003-1009.
* ↑ 46 Capricorni (CADARS)
* ↑ Cayrel de Strobel, G.; Soubiran, C.; Ralite, N. «Catalogue of (Fe/H) determinations for FGK stars: 2001 edition». Astronomy and Astrophysics, 373, 2001. pp. 159-163.
* ↑ Brown, Jeffery A.; Sneden, Christopher; Lambert, David L.; Dutchover, Edward, Jr. «A search for lithium-rich giant stars». The Astrophysical Journal Supplement Series, 71, 1989. pp. 293-322.
# L'Albà

L'Albà (també conegut com l'Albà Nou, l'Albà de Baix, Cal Canonjo o Cal Canonge) és una entitat de població del municipi d'Aiguamúrcia, a la comarca de l'Alt Camp.

## Història

Va tenir terme propi fins al segle XIX, quan es va annexionar amb Aigumúrcia juntament amb Selma i Santes Creus. A finals del segle XIX va créixer la població i s'hi va construir una nova església.
El terme de l'Albà tenia el 2005 28 habitants, que ja havien baixat a 24 en el cens del 2007. El nucli de l'Albà Nou, o Cal Canonge, tenia tan sols 6 habitants censats el 2007. La resta d'habitants del terme es repartien entre els pobles de Masbarrat i les Destres (aquest amb les ruïnes d'un edifici medieval), tots dos a la carretera que va a Aiguamúrcia, amb 14 i 2 habitants respectivament aquell mateix any, més 6 de disseminats.

## Descripció

El poble se situa a l'inici de la carretera local TV-2005 que l'uneix amb Aiguamúrcia, en una plana elevada des d'on es domina el Camp de Tarragona, voltat d'una gran massa forestal, al sud-oest del terme municipal.
Prop del poble hi ha el nucli antic, anomenat l'Albà Vell o l'Albà de Dalt, situat dalt d'un turó a 797 m d'altitud on es conserven les ruïnes del seu castell del segle x i les restes de la capella romànica de Santa Maria de l'Albà.

## Referències

* 1 2 «L'Albà». Pobles Abandonats, Fundació Privada de Centres d’Estudis de Parla Catalana Institut Ramon Muntaner. [Consulta: 1r novembre 2024].
# Anders Petersen

Anders Otto Petersen (Copenhaguen, 16 de desembre de 1899 - Copenhaguen, 28 d'abril de 1966) va ser un boxejador danès que va competir durant les dècades de 1920 i 1930.
El 1920 va prendre part en els Jocs Olímpics d'Anvers, on guanyà la medalla de plata de la categoria del pes mosca, en perdre la final contra Frankie Genaro. Aquesta fou la primera medalla olímpica danesa en boxa.
Entre 1921 i 1935 lluità com a professional, amb un balanç de 27 victòries, 19 derrotes i 9 combats nuls.

## Referències

* 1 2 «Anders Pedersen Olympic Results». sports-reference.com. Arxivat de l'original el 2 de novembre 2012. [Consulta: 2 octubre 2017].
* ↑ Anders Pedersen a BoxRec
# Exili

L'exili és el fet d'abandonar, voluntàriament o per la força, el territori que hom identifica com a pàtria. Generalment obeeix a motivacions polítiques, i es pot entendre com una forma de càstig o de vida en solitud. L'article 9 de la Declaració Universal dels Drets Humans estableix que ningú pot ésser arrestat, detingut ni exiliat arbitràriament.
Un cas específic d'exili és l'exili interior, quan hom es veu obligat a traslladar-se dins dels límits de la seva pàtria o decideix romandre-hi per bé que l'entorn li serà hostil. Per bé que normalment es fa referència a l'exili com una situació personal, el terme també s'empra quan un grup humà (sovint grups ètnics o nacionals) abandona el territori que identifica com a propi, situació a la que hom també pot referir-s'hi amb els termes "diàspora" i "refugiats", depenent del cas. Un altre cas específic d'exili és el que pot donar-se quan un govern abandona el país on gaudeix del poder executiu per tal de constituir-se com a govern a l'exili i reclamar la seva legitimitat des de l'exterior.
En l'antiga Grècia s'anomenava ostracisme i era una pràctica política habitual, en canvi a Roma va evolucionar des de l'era republicana, on es considerava els exiliats com a simples fugitius, degut al fet que en la Roma imperial s'aplicava la deportació (a illes) i la relegació (confinament). Amb motiu de guerres i intoleràncies (sobretot de tipus religiós) s'han anat repetint els exilis al llarg de la història.
Entre altres són molt coneguts i estudiats la diàspora dels jueus d'Europa, dels moriscs d'Espanya, dels hugonots de França, dels puritans anglesos, dels nobles durant la Revolució Francesa i l'exili republicà durant la Guerra Civil espanyola.

## Referències

* ↑ Hobbes, Thomas. Leviathan; Or, The Matter, Form and Power of a Commonwealth, Ecclesiastical and Civil. George Routledge and Sons, 1886, p. 145.
* ↑ «Declaració Universal dels Drets Humans». [Consulta: 23 març 2018].
# Charles Paumier du Verger

Charles Paumier du Verger va ser un tirador i medallista olímpic belga.
El 1900 va prendre part en els Jocs Olímpics de París, en què disputà cinc proves del programa de tir olímpic i guanyà una medalla de bronze en la prova de rifle militar, dempeus. En les proves de rifle militar, tres posicions, individual i per equips quedà sisè, novè en rifle militar agenollat i quinzè en rifle militar de bocaterrosa.
Vuit anys més tard, el 1908, participà en els Jocs de Londres, en què guanyà la medalla de plata en la prova de pistola lliure per equips, junt a René Englebert, Réginald Storms i Paul Van Asbroeck, mentre en la prova de rifle lliure, 300 metres per equips finalitzava en cinquena posició.

## Referències

* ↑ «PARIS 1900. SHOOTING». olympic.org. [Consulta: 22 setembre 2015].
* 1 2 «Charles Paumier du Vergier Olympic Results». sports-reference.com. Arxivat de l'original el 23 de setembre 2013. [Consulta: 1r octubre 2015].
# Jeanne Vaussard

Jeanne G. Vaussard (1893 - ?) va ser una tennista francesa que va competir a començaments del segle xx.
El 1920 va prendre part en els Jocs Olímpics d'Anvers on va disputar dues proves del programa de tennis. En els dobles mixtos, fent parella amb François Blanchy, quedà eliminada en segona ronda, mentre en la competició individual ho va ser en la primera.
Als Jocs de 1924 va disputar dues proves del programa de tennis. En els dobles femenins, fent parella amb Germaine Golding, quedà eliminada en quarts de final, mentre en la competició individual ho va ser en segona ronda.
El 1924 va perdre la final individual del Championnat de France amateur international de tennis, precedent del Roland Garros. El 1920 i 1924 va perdre la final de dobles femenins d'aquest mateix torneig.

## Referències

* 1 2 «Jeanne Vaussard Olympic Results». sports-reference.com. Arxivat de l'original el 13 de novembre 2012. [Consulta: 6 agost 2017].
# Linosta annulifera

Linosta annulifera es una espècie de lepidòpter ditrisi de la família dels cràmbids (Crambidae). Va ser descrita per primera vegada per Munroe el 1959. Es troba al Perú i Bolívia.

## Referències

* ↑ «GlobIZ search» (en anglès). Global Information System on Pyraloidea.
* ↑ «Revisió del gènere Linosta Möschler (Lepidoptera: Pyralidae) amb caracterització de la subfamília Linostinae i una nova subfamília» (en anglès). Arxivat de l'original el 2018-07-29. [Consulta: 28 desembre 2019].
# La Miliana

La Miliana és una població del municipi d'Ulldecona, situada al sud de Catalunya a la comarca del Montsià. És el nucli més petit dels "barris" d'Ulldecona.
El poble es troba al nord-oest d'Ullecona, al bell mig de la plana limitada per els Ports de Beseit i la Serra de Godall; el nucli està envoltat de camps de conreu i hi ha un barranc que limita l'extrem sud-est.

## Història

Antigament el poble es deia "la Millana", nom que es va originar en una dona, el marit de la qual duia el cognom de "Millan".
El camí Reial de Tortosa a Traiguera passa a la vora del poble i abans molts vianants s'aturaven per passar la nit. La població a principis del segle xx rondava els 160 i hi havia una escola. També hi havia una fonda per als viatgers.
Actualment però només hi ha una casa amb habitació permanent. Molts dels censats com a habitants (hi havia 168 habitants el 1910 i 29 el 1960, que s'havien reduït a 12 al cens de 1970) només viuen ocassionalment a la Miliana i més de la meitat de les cases es troben en estat de ruïna.
Comparativament, és el nucli de població del municipi d'Ulldecona que més població ha perdut en els darrers anys.

## Referències

* ↑ «La Miliana». Pobles Abandonats, Fundació Privada de Centres d’Estudis de Parla Catalana Institut Ramon Muntaner. [Consulta: 1r novembre 2024].
* ↑ La Miliana
* ↑ Ulldecona, Història i Territori, bib. Cruïlla, eds. Onada
* ↑ Retrat demogràfic d'Ulldecona. Raco.cat

## Enllaços externs

* Ulldecona - Altres indrets del terme
* Ajuntament d'Ulldecona - Festes a la Miliana
# Fénix Directo

Plantilla:Destruir
Fénix Directo, SA és una empresa d'assegurances d'Espanya, especialitzada en la venda directa i la gestió d'assegurances d'automòbils i motocicletes a través del telèfon i Internet. Fénix Directo és una entitat adherida a la "Guia de Bon Govern de les Entitats Asseguradores" elaborada per UNESPA, La Unió Espanyola d'Entitats Asseguradores y Reasseguradores. Es troba registrada a la Direcció General d'Assegurances i Fons de Pensions (DGSFP, en les seves sigles en castellà) amb la clau C0706.
Fénix Directo té els seus orígens a la companyia d'assegurances La Unión y el Fénix fundada l'any 1864 i que l'any 1991 com a filial de La Unión y el Fénix sota el nom de Fénix Autos. Es va especialitzar en l'àrea de negocis de les assegurances d'automòbils i en la utilització de tècniques de gestió directa per la comercialització de les seves assegurances. L'any 1995, degut a la fusió entre AGF Seguros i La Unión y el Fénix, Fénix Autos canvia la seva denominació social i d'aquesta manera neix Fénix Directo. Després de la fusió de 1990 amb el grup assegurador alemany i proveïdor de serveis financers Allianz, Fénix Directo es constituí com a filial a Espanya del grup Allianz.

## Referències

* ↑ «Presentamos la compañía de seguros Feniz Autos especializada en seguros de automóviles» (en castellà). Publicitat. ABC, 13-07-1991. [Consulta: 17 juliol 2012].
* ↑ «AGF Unión Fénix: La fusión hace la fuerza» (en castellà). Computer World, 28-03-1997. [Consulta: 17 juliol 2012].
* ↑ «Grupo Allianz gana 239,7 millones hasta septiembre, un 25,6% más» (en castellà). La Vanguardia, 30-11-2011. [Consulta: 20 juliol 2012].

## Enllaços externs

* [ Fénix Directo - Lloc web oficial]
* Grup Allianz
# Louis Strebler

Louis Bernard Strebler (Saint Louis, Missouri, 2 de febrer de 1881 - Saint Louis, 31 de desembre de 1962) va ser un lluitador estatunidenc que va competir a primers del segle xx. El 1904 va prendre part en els Jocs Olímpics de Saint Louis, on va guanyar la medalla de bronze en la categoria de pes gall, de fins a 56,7 kg, en imposar-se a J. M. Cardwell en la lluita per la tercera posició. En aquests mateixos Jocs disputà la prova de pes ploma, on fou eliminat en quarts de final.
En acabar els Jocs decidí convertir-se en un boxejador professional, però un greu accident de trànsit que li provocà l'amputació d'un braç ho impedí.

## Referències

* 1 2 3 «Louis Strebler Olympic Results». sports-reference.com. Arxivat de l'original el 19 de maig 2011. [Consulta: 13 octubre 2015].
# David McMackon

David McMackon (Markham, Ontario, 19 de març 1858 – Angus, Ontario, 10 de desembre de 1922) va ser un tirador canadenc que va competir cavall del segle xix i el segle xx.
El 1908 va prendre part en els Jocs Olímpics de Londres, on guanyà una medalla de plata en la prova de fossa olímpica per equips. En aquests mateixos Jocs fou dotzè en la prova individual.

## Referències

* ↑ «David McMackon Olympic Results». sports-reference.com. Arxivat de l'original el 11 de novembre 2012. [Consulta: 5 maig 2016].
# Jerzy Melcer

Jerzy Melcer (Białystok, 10 de març de 1949) fou un jugador d'handbol polonès que va competir durant les dècades de 1960 i 1970.
El 1972 va prendre part en els Jocs Olímpics de Múnic, on fou desè en la competició d'handbol. Quatre anys més tard, als Jocs de Mont-real, guanyà la medalla de bronze en la mateixa competició.
A nivells de clubs jugà a l'AZS Białystok, Spójnia Gdansk i KS Kielce. Amb la selecció polonesa jugà 121 partits entre 1968 i 1976.

## Referències

* ↑ «Jerzy Melcer Olympic Results». sports-reference.com. Arxivat de l'original el 15 de desembre 2012. [Consulta: 7 juny 2019].
* ↑ Jerzy Melcer Arxivat 2019-06-07 a Wayback Machine. a olimpijski.pl
# Linosta centralis

Linosta centralis es una espècie de lepidòpter ditrisi de la família dels cràmbids (Crambidae). Va ser descrita per primera vegada per Munroe el 1959. Es troba a Amèrica Central.

## Referències

* ↑ «GlobIZ search» (en anglès). Global Information System on Pyraloidea.
# The Mother of Us All

The Mother of Us All (títol original en anglès; La mare de tots nosaltres) és una òpera en dos actes amb música de Virgil Thomson i llibret en anglès de Gertrude Stein. És la crònica de la vida de Susan B. Anthony, una de les principals figures en la lluita pel vot femení als EUA En un estil a la moda, reuneix personatges, ficticis i no ficticis, de diferents èpoques de la història nord-americana.

## Representacions

Es va estrenar el 7 de maig de 1947 en el Branders Matthews Hall de la Universitat de Colúmbia amb la soprano Dorothy Dow com a Susan B. Anthony.

## Personatges

| Personatge | Tessitura | Repartiment de l'estrena 7 de maig de 1947 (Director: Otto Luening) |
| Susan B. Anthony | mezzosoprano o soprano dramàtica | Dorothy Dow |
| Anne | contralt | Belva Kibler |
| Gertrude S. | soprano | Hazel Gravell |
| Virgil T. | baríton | Robert Grooters |
| Daniel Webster | baix | Bertram Rowe |
| Andrew Johnson | tenor | |
| Thaddeus Stevens | tenor | Alfred Kunz |
| Jo the Loiterer | tenor | William Horne |
| Chris the Citizen | baríton | |
| Indiana Elliot | contralt | Ruth Krug |
| Angel More | soprano | Carolyn Blakeslee |
| Henrietta M. | soprano | Teresa Stich-Randall |
| Henry B. | baix-baríton | |
| Anthony Comstock | baix | |
| John Adams, presumiblement John Quincy Adams | tenor | Robert Sprecher |
| Constance Fletcher | mezzosoprano | Alice Howland |
| Gloster Heming | baríton | |
| Isabel Wentworth | mezzosoprano | |
| Anna Hope | contralt | Carlton Sunday |
| Lillian Russell | soprano | Nancy Reid |
| Jenny Reefer | mezzosoprano | Dianna Herman |
| Ulysses S. Grant | baix-baríton | Everett Anderson |
| Herman Atlan | baríton alt | |
| Donald Gallup | baríton | |
| A.A. i T.T., patges o postillones | | |
| Negre Man i Negre Woman | | |
| Germà d'Indiana Elliot | baix-baríton | |

## Enregistrament

* Virgil Thomson: The Mother of Us All (Karen Beck, Sondra Stowe, Jimmie Dl. Null, William Lewis, Steven Loewengart, Thomas Parker, Marla McDaniels, D'Artagnan Petty, Stephen Bryant, Ashley Putnam, et al.; director: Raymond Leppard; cor i orquestra de l'Òpera de Santa Fe. Gravat a Santa Fe, Nou Mèxic, 1977. Discogràfica: New World Records

## Referències

* ↑ «The Mother of Us All en Casaglia almanacco» (en italià). AmadeusOnline. Arxivat de l'original el 11 d’agost 2011. [Consulta: 10 novembre 2010].

## Bibliografia

* Virgil Thomson: Composer on the Aisle. Anthony Tommasini. W. W. Norton. ISBN 0-393-31858-3
# 53 d'Eridà

53 d'Eridà (53 Eridani) és un estel a la constel·lació d'Eridà. Té el nom tradicional d'Sceptrum (a Amèrica "ceptre"). 53 Eridani és una dels estels més brillants, que es denota p Sceptri (Brandenburgici), a la constel·lació obsoleta d'Sceptrum Brandenburgicum.
53 Eridani pertany a la classe espectral K2IIIb i té una magnitud aparent de 3,87. Es troba a uns 109 anys llum de la Terra. Les estimacions de paral.laxi fetes per la sonda espacial Hipparcos el situen a una distància d’uns 110 anys llum, ó 33,7 parsecs, del Sol.

## Referències

* ↑ Christopher J. Corbally «Contributions to the Nearby Stars (NStars) Project: Spectroscopy of Stars Earlier than M0 within 40 pc--The Southern Sample» (en anglès). Astronomical Journal, 1, 02-06-2006, pàg. 161–170. DOI: 10.1086/504637.
* 1 2 3 4 5 6 Afirmat a: Gaia Early Data Release 3. Indicat a la font segons: SIMBAD. Llengua del terme, de l'obra o del nom: anglès. Data de publicació: 3 desembre 2020.
* ↑ Afirmat a: Catalogue of Stellar Photometry in Johnson's 11-color system. Indicat a la font segons: SIMBAD. Llengua del terme, de l'obra o del nom: anglès. Data de publicació: 2002.
* 1 2 Martin Asplund «Chemical similarities between Galactic bulge and local thick disk red giant stars» (en anglès). Astronomy and Astrophysics, 2008, pàg. 21–25. DOI: 10.1051/0004-6361:200809398.
* 1 2 David W. Latham «Rotational and radial velocities for a sample of 761 Hipparcos giants and the role of binarity» (en anglès). Astronomical Journal, 1, 07-12-2007, pàg. 209–231. DOI: 10.1088/0004-6256/135/1/209.
* ↑ «High-resolution spectroscopic survey of 671 GK giants. I - Stellar atmosphere parameters and abundances» (en anglès). The Astrophysical Journal Supplement Series, 12-1990, pàg. 1075–1128. DOI: 10.1086/191527.
* ↑ van Leeuwen, F.; etal «Validation of the new Hipparcos reduction». Astronomy and Astrophysics, 474, 2, 2007, pàg. 653–664. arXiv: 0708.1752. Bibcode: 2007A&A...474..653V. DOI: 10.1051/0004-6361:20078357.
# AI Song Contest 2022

L'AI Song Contest 2022 (en neerlandès: AI Songfestival 2022) sera la tercera edición del festival. Aquesta edició es farà a l'estiu de 2022. Es desconeix si participará algun equip de Catalunya o de la resta dels Països Catalans.

## Equips participants

Es van obrir les portes per enviar una candidatura per a aquesta edició i es podrà enviar fins a l'1 de juny.
De moment cap equip ha confirmat la seva participació.

### Possibles tornades

* AIMCAT En una entrevista feta per Banyoles TV a Thomas Nihlén, cap del projecte de l'Associació catalana AIMCAT de música i intel·ligència artificial i que actualment viu a Banyoles, no va descartar tornar al festival de l'any següent.D'altra banda, els mateixos organitzadors del festival van escriure al seu compte oficial de Twitter que el grup seria ben rebut a la propera edició.

## Referències

* 1 2 «AI Song Contest 2022 Launched». [Consulta: 12 març 2022].
* ↑ «The AI Song Contest will back summer 2022». [Consulta: 12 març 2022].
* ↑ «You want to participate?». Arxivat de l'original el 2022-03-08. [Consulta: 12 març 2022].
* ↑ «Thomas Nihlén ens parla del projecte de l'Associació AIMCAT de musica i intel·ligència artificial». [Consulta: 30 abril 2021].
* ↑ «Hope to see you next year». [Consulta: 9 juliol 2021].

## Vegeu també

* Festival de la Cançó d'IA
* Festival de la Cançó d'Eurovisió (2022)
* Festival de la Cançó d'Europa Lliure (2022)

## Enllaços externs

* Pàgina oficial
* Pàgina de presentació de sol·licituds per participar Arxivat 2022-03-08 a Wayback Machine.
# Emil Voigt

Emil Alwell Voigt (Saint Louis, Missouri, 15 de desembre de 1879 - Dearborn, Michigan, 26 de febrer de 1946) va ser un gimnasta estatunidenc que va competir a començament del segle xx. El 1904 va prendre part en els Jocs Olímpics de Saint Louis, on disputà fins a set proves del programa de gimnàstica. Voigt guanyà tres medalles: la de plata en l'aparell de maces, i les de bronze en l'aparell d'anelles i escalada de corda. En la competició per equips acabà en quarta posició, mentre en les altres tres proves que disputà quedà en posicions molt endarrerides.

## Referències

* 1 2 «Emil Voigt Olympic Results». sports-reference.com. Arxivat de l'original el 24 de novembre 2010. [Consulta: 24 octubre 2015].